Det finnes ulike psykologiske behandlingsmetoder som er rettet mot ulike problemer. Uansett hvilken behandlingsmetode psykologen bruker, er formålet med behandlingen å få deg til å føle deg bedre og hjelpe deg til å håndtere dine problemer.
Den vanligste behandlingsmetoden er psykoterapi i form av samtaleterapi. Psykoterapi kan ha forskjellig innretning, og noen av de vanligste behandlingsmetodene er kognitiv atferdsterapi, metakognitiv terapi, emosjonsfokusert terapi, ISTDP (intensive short-term dynamic psychotherapy) og psykodynamisk terapi. Det finnes mange ulike behandlingsmetoder som ramme for å snakke sammen, men det de fleste psykologer har til felles er at de er gode på å skape trygghet, lytte og er lette å snakke med.